《豫章遇时睿夫行人时奉使兹地》
明代·梁有誉

岐路苍茫惊把袂，问余何事楚天来。倦游客似相如病，奉使人疑博望才。

海内风烟虚倚剑，江中秋色独登台。沧洲后夜瞻银汉，缥缈仙槎北斗回。

作者简介：广东顺德人，字公实，号兰汀。与欧大任等同学于黄佐，有诗名。嘉靖二十九年进士，除刑部主事。与李攀龙等结诗社，史称后七子。因念母，称病归。杜门读书，虽大吏至，亦不出见。卒年三十六。有《兰汀存稿》。